Finalitza la primera fase de les obres del centre d’educació especial Sant Cristòfol
11 de maig 2023

![](/media/fp0h0e3w/1-c.jpg?width=850&height=561.8806306306307)

La primera fase de les obres d'adequació de l'edifici del centre d’educació especial Sant Cristòfol de Sagunt ha finalitzat, la qual està contemplada dins del programa Edificant de la Generalitat Valenciana.  L'expectativa és que les obres finalitzen abans de l'inici del curs escolar, en els mesos vinents perquè afecte el més mínim possible a l'inici del pròxim curs escolar 2023-2024, segons han explicat des del departament d’Educació.

El regidor de Educació, Josep Manuel Tarazona, ha explicat: «**Esta intervenció que s'està fent en el Sant Cristòfol és molt complexa perquè necessita molta coordinació per la tipologia del centre**». A més, ha afegit: «**Hem de donar les gràcies al personal del centre i a la direcció per la seua disponibilitat i col·laboració en tot moment, la qual cosa ha permés que finalment les intervencions efectuades per l'empresa, continuen endavant i en poc mesos podrà estar acabat la part superior d'unes obres en el CEE Sant Cristòfol tan necessària**».

La intervenció té un valor d’1 milió d’euros i la primera fase ha conclòs amb la intervenció en la planta baixa i l'execució de dues eixides d'emergència per adequar-se a la normativa d'accessibilitat exigida per este edifici i les seues funcions i actuacions necessàries en sistemes de calefacció, electricitat, habilitació i adequació mitjançant de la intervenció en espais i zones comunes.

La rampa est s’ha realitzat segons criteris del projecte d'execució per delegació de competències de l'Edificant de la Generalitat Valenciana. Per altra banda, l'eixida d'emergències oest i rampa corresponent ha sigut executada per intervenció de diferents departaments de l'ajuntament com Educació, Manteniment, Contractació i SAG. Esta rampa complementa l'establida en el projecte per millorar la seguretat en cas de necessitat o emergència.

![](/media/jvnl1fxl/3-c.jpg?width=561.8806306306307&height=850)

La part de la planta inferior ha contemplat l'habilitació d'aules segons normativa, adequació d'instal·lació elèctrica i climàtica, sistema de seguretat antiincendis o millora de sistema de calefacció, per la qual cosa s'ha hagut de contractar per l'Ajuntament l'escomesa de gas des de més de cent metres per connectar este centre a la xarxa de Gas Natural. Açò evita l'emmagatzemament de gasoil o botelles de propà i suposa una millora en l'eficiència energètica.

Durant esta setmana han començat les obres en la planta superior i, per esta causa, s'ha fet un trasllat de tota la dotació docent i educativa del pis superior a l'inferior per part de la SAG.

El centre escolar també ha col·laborat en el procés de les obres tant pel que fa a la pintura com a altres actuacions, fet que l’Ajuntament agraïx, expliquen des del departament d’Educació.

*   [](http://www.facebook.com/sharer.php?u=https://aytosagunto.es/va/actualitat/finalitza-la-primera-fase-de-les-obres-del-centre-d-educacio-especial-sant-cristofol/ "Facebook")
*   [](http://twitter.com/share?url=https://aytosagunto.es/va/actualitat/finalitza-la-primera-fase-de-les-obres-del-centre-d-educacio-especial-sant-cristofol/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitza-la-primera-fase-de-les-obres-del-centre-d-educacio-especial-sant-cristofol/ "Linked In")
*   [](mailto:?body=https://aytosagunto.es/va/actualitat/finalitza-la-primera-fase-de-les-obres-del-centre-d-educacio-especial-sant-cristofol/)